Nafarroako Parlamentuko Mahaiak, 2020ko abuztuaren 17an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Bakartxo Ruiz Jaso andreak aurkezturiko galdera, 1960tik 1978ra bitarte eta 1978az geroztik tortura dela-eta eginiko txostenei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko abuztuaren 17an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko eledun Bakartxo Ruiz Jaso andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

–Nafarroako Gobernuak urratsik egin al du Kriminologiaren Euskal Institutuak "1960tik 1978ra bitarte Nafarroan izandako torturak eta tratu txarrak" txostena 1978tik aurrerako aldiari buruzko bigarren txosten batekin osatzeko?

– Hala ez bada, ba al du hori egiteko asmorik? Noiz?

– ¿Departamentuak edo Nafarroako Memoriaren Institutuak berak ekimenen bat aurreikusi al dute 1960tik 1978ra bitarte eta 1978az geroztik tortura izandako errealitatearen gainean?

– Departamentuak aurreikusi al du etorkizuneko Bizikidetza Planak jorratzea torturaren gaia eta garai ezberdinetan hura pairatu dutenen egiarako, errekonozimendurako eta memoriarako eskubidea?

Iruñean, 2020ko abuztuaren 13an

Foru parlamentaria: Bakartxo Ruiz Jaso